Soldeer: Helpende Hand bied hulpverlening in Limpopo | Solidariteit Helpende Hand
Geplaas op 25 Maart 2014
Solidariteit Helpende Hand het twee weke gelede ’n noodfonds op die been gebring vir Limpopo-inwoners wat deur die onlangse vloede geraak is, met spesifieke fokus op die inwoners van Bela-Bela en Lephalale.
Met fondse wat deur die SMS-lyn ontvang is, het Helpende Hand reeds twee kragopwekkers aangekoop wat aan die Warmbad Rusoord in Bela-Bela en aan SAVF Maroela Oord in Lephalale geskenk is. As gevolg van die vloede moes díe twee instansies vir lang tydperke sonder elektrisiteit klaarkom. Talle skenkings van kos, komberse en klere is ook ontvang wat deur die Helpende Hand Limpopo-takke versprei is.
Helpende Hand staan die skool tans by met verdere opruimingswerk en herstel van die vloedskade.
“Ons is onsettend dankbaar vir die bydraes wat ons reeds ontvang het,” sê Danie Brink, die uitvoerende hoof van Solidariteit Helpende Hand. “Ons doen egter ŉ beroep op die publiek om steeds skenkings aan die noodfonds te maak, omdat die vloedskade baie omvattend is. Hoe meer geld ons ontvang, hoe meer mense kan ons help.”
← Mediaverklaring: Helpende Hand skenk kragopwekkers aan vloedslagoffers in Limpopo
Mediaverklaring: Blou Bul rugbyspelers sit handjie by met Helpende Hand WinterVita-projek →